ddrg/super_eurlex huggingface dataset:
Uredba Komisije (ES) št. 1235/2001

z dne 22. junija 2001

o spremembi Uredbe (ES) št. 1529/2000 o določitvi seznama sort Cannabis sativa L., upravičenih do pomoči na podlagi Uredbe Sveta (EGS) št. 2358/71

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga s semeni [1], kakor je bila nazadnje spremenjena z Uredbo (ES) št. 2371/2000 [2], in zlasti člena 3(6) Uredbe,

ob upoštevanju naslednjega:

(1) Člen 1 Uredbe Komisije (ES) št. 1529/2000 [3] določa, da so sorte Cannabis sativa L., upravičene do pomoči na podlagi člena 3(6) Uredbe (EGS) št. 2358/71, tiste, ki so navedene v Prilogi B k Uredbi Komisije (EGS) št. 1164/89 z dne 28. aprila 1989 o podrobnih pravilih o pomoči za lan za vlakna in konopljo [4]. Navedena uredba se razveljavi s 1. januarjem 2001 z Uredbo Komisije (ES) št. 245/2001 [5] o podrobnih pravilih za uporabo Uredbe Sveta (ES) št. 1673/2000 [6] o skupni ureditvi trgov z lanom in konopljo, gojenima za vlakna.

(2) Da bi se zagotovila enotna uporaba pravil za dodelitev pomoči v vsej Skupnosti v smislu Uredbe (EGS) št. 2358/71, je treba spremeniti Uredbo (ES) št. 1529/2000, pri čemer se kot referenca jemlje seznam sort lana in konoplje, gojenih za vlakna, upravičenih do sistema podpor za proizvajalce določenih poljščin, kakor je določeno v Prilogi XII k Uredbi Komisije (ES) št. 2316/1999 [7], kakor je bila nazadnje spremenjena z Uredbo (ES) št. 1157/2001 [8].

(3) Ukrepi, predvideni s to uredbo, so v skladu z mnenjem Upravljalnega odbora za semena –

SPREJELA NASLEDNJO UREDBO:

Člen 1

Člen 1 Uredbe (ES) št. 1529/2000 se nadomesti z naslednjim:

"Sorte Cannabis sativa L., upravičene do pomoči na podlagi člena 3(6) Uredbe (EGS) št. 2358/71, so tiste, ki so navedene v Prilogi XII k Uredbi Komisije (ES) št. 2316/1999 [9]."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. junija 2001

Za Komisijo

Franz Fischler

Član Komisije

[1] UL L 246, 5.11.1971, str. 1.

[2] UL L 275, 27.10.2000, str. 1.

[3] UL L 175, 14.7.2000, str. 67.

[4] UL L 121, 29.4.1989, str. 4.

[5] UL L 35, 6.2.2001, str. 18.

[6] UL L 193, 29.7.2000, str. 16.

[7] UL L 280, 30.10.1999, str. 43.

[8] UL L 157, 14.6.2001, str. 8.

[9] UL L 280, 30.10.1999, str. 43.

--------------------------------------------------
Uredba Komisije (ES) št. 1578/2001

z dne 1. avgusta 2001

o določitvi občutljivih proizvodnih območij in/ali skupin sort visoke kakovosti za surovi tobak, za katere se ne uporablja program odkupa kvot

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1336/2000 [2], in zlasti člena 14a Uredbe,

ob upoštevanju naslednjega:

(1) V skladu s členom 34(2) Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev na področju surovega tobaka [3], kakor je bila nazadnje spremenjena z Uredbo (ES) št. 1441/2001 [4], mora Komisija na podlagi predlogov držav članic določiti občutljiva proizvodna območja in/ali skupine sort visoke kakovosti, za katere se do največ 25 % jamstvenega praga vsake države članice ne uporablja program odkupa kvot.

(2) Na zahtevo nekaterih držav članic naj se določijo te skupine sort visoke kakovosti.

(3) Ker mora skladno s členom 35(2) Uredbe (ES) št. 2848/98 država članica objaviti svoj namen prodaje od 1. septembra, da lahko drugi proizvajalci kupijo kvoto, preden se ta dejansko odkupi, mora ta uredba veljati od 31. avgusta 2001.

(4) Ukrepi, predvideni s to uredbo, so v skladu z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Količine skupin sort visoke kakovosti, za katere se ne uporablja program odkupa kvot za letino 2001, so:

na Portugalskem:

Skupina I: | 1251 ton |

Skupina II: | 283 ton |

v Franciji:

Skupina I: | 1432,606 ton |

Skupina II: | 2492,750 ton |

Skupina III: | 1004,381 ton |

Člen 2

Ta uredba začne veljati z dnem objave v Uradnem listu Evropskih skupnosti.

Velja od 31. avgusta 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. avgusta 2001

Za Komisijo

Frederik Bolkestein

Član Komisije

[1] UL L 215, 30.7.1992, str. 70.

[2] UL L 154, 27.6.2000, str. 2.

[3] UL L 358, 31.12.1998, str. 17.

[4] UL L 193, 17.7.2001, str. 5.

--------------------------------------------------
Uredba Sveta (ES) št. 1347/2001

z dne 28. junija 2001

o dopolnitvi Priloge k Uredbi Komisije (ES) št. 1107/96 o registraciji geografskih označb in označb porekla po postopku iz člena 17 Uredbe Sveta (EGS) št. 2081/92

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], in zlasti člena 17(2) Uredbe,

ob upoštevanju naslednjega:

(1) Zahtevani so bili dodatni podatki za ime, ki ga je prijavila Nemčija po členu 17 Uredbe (EGS) št. 2081/92, da se zagotovi njegovo usklajenost s členoma 2 in 4 navedene uredbe. Preučitev navedenih dodatnih podatkov je pokazala, da je ime usklajeno z navedenima členoma. Zato se registrira in doda Prilogi k Uredbi Komisije (ES) št. 1107/96 [2].

(2) Po prijavi zahtevka nemških organov za registracijo imena "Bayerisches Bier" kot zaščitene geografske označbe so nizozemski in danski organi obvestili Komisijo o obstoju blagovnih znamk piva z navedenim imenom v njihovih deželah.

(3) Na podlagi predloženih podatkov je mogoče ugotoviti, da blagovna znamka "Bavaria" obstaja in je dovoljena. Razen tega se na podlagi dejstev in razpoložljivih podatkov predpostavlja, da registracija imena "Bayerisches Bier" ne zavaja potrošnika glede prave identitete proizvoda. Zato geografska označba "Bayerisches Bier" in blagovna znamka "Bavaria" nista v položaju iz člena 14(3) Uredbe (EGS) št. 2081/92.

(4) Uporaba nekaterih blagovnih znamk, na primer nizozemske blagovne znamke "Bavaria" in danske blagovne znamke "Høker Bajer", se lahko nadaljuje kljub registraciji geografske označbe "Bayerisches Bier", dokler izpolnjujeta pogoje iz člena 14(2) Uredbe (EGS) št. 2081/92.

(5) V skladu s členom 3 Uredbe (EGS) št. 2081/92 je treba generično naravo imena, ki preprečuje njegovo registracijo, oceniti glede na položaj v Skupnosti kot celoti. V tem konkretnem primeru kljub dokazom, da izraza "bajersk" in "bajer", danska prevoda imena "Bayerisches", postajata sopomenki za ime "pivo" in s tem splošno ime, ni dokazana generična narava imena "Bayerisches" ali njegovih prevodov v drugih jezikih in državah članicah.

(6) Odbor, ustanovljen po členu 15 Uredbe (EGS) št. 2081/92, ni podal mnenja v roku, ki ga je določil njegov predsednik –

SPREJEL NASLEDNJO UREDBO:

Člen 1

Ime v Prilogi k tej uredbi se doda k Prilogi k Uredbi (ES) št. 1107/96.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. junija 2001

Za Svet

Predsednik

B. Rosengren

[1] UL L 208, 24.7.1992, str. 1. Uredba, kakor je bila nazadnje spremenjena z Uredbo Komisije (ES) št. 2796/2000 (UL L 324, 21.12.2000, str. 26).

[2] UL L 148, 21.6.1996, str. 1. Uredba, kakor je bila nazadnje spremenjena z Uredbo (ES) št. 913/2001 (UL L 129, 11.5.2001, str. 8.)

--------------------------------------------------

PRILOGA

Pivo

NEMČIJA

Bayerisches Bier (ZGO)

--------------------------------------------------
Uredba Komisije (ES) št. 2022/2001

z dne 15. oktobra 2001

o spremembi Uredbe (ES) št. 1623/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga z vinom ob upoštevanju tržnih mehanizmov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga z vinom [1], kakor je bila nazadnje spremenjena z Uredbo (ES) št. 2826/2000 [2], in zlasti člena 33 Uredbe,

ob upoštevanju naslednjega:

(1) Člen 63 Uredbe Komisije (ES) št. 1623/2000 z dne 25. julija 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga z vinom ob upoštevanju tržnih mehanizmov [3], kakor je bila nazadnje spremenjena z Uredbo (ES) št. 1660/2001 [4], predvideva uvedbo režima pomoči za destilacijo pitnega alkohola iz vina. Ta režim je bil prvič uveden v vinskem letu 2000/01. Spremembe so potrebne glede na izkušnje, pridobljene v prvem letu izvajanja. Zlasti zato, da bi zagotovili stabilnejši postopek med letom, je treba destilacijo odobriti v več ločenih tranšah.

(2) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

V odstavku 1 člena 63 Uredbe (ES) št. 1623/2000 se doda naslednji pododstavek:

"Za vinsko leto 2001/02 je destilacija odobrena med 16. oktobrom in 15. novembrom. Največja količina, za katero se lahko sklenejo pogodbe ali deklaracije iz člena 65, je 7 milijonov hl. Komisija pozneje odobri dodatne količine v enem ali več obdobjih, ki se določijo v skladu s postopkom, določenim v členu 75 Uredbe (ES) št. 1493/1999."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. oktobra 2001

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 328, 23.12.2000, str. 2.

[3] UL L 194, 31.7.2000, str. 45.

[4] UL L 221, 17.8.2001, str. 8.

--------------------------------------------------
Uredba Komisije (ES) št. 784/2001

z dne 23. aprila 2001

o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino glede obsega vinogradniških površin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila spremenjena z Uredbo (ES) št. 2826/2000 [2], in zlasti člena 11 Uredbe,

ob upoštevanju naslednjega:

(1) Člena 11 in 13 Uredbe (ES) št. 1493/1999 določata, da prestrukturiranje in preusmeritev vinogradov vključujeta krčenje in ponovno zasaditev vinogradniških površin, ki so navedene v načrtih držav članic. Vendar pa v nekaterih primerih strukturni položaj zahteva razdelitev pravic za novo zasaditev. Razdelitev teh pravic mora biti omejena na površine, ki so v tehničnem pogledu nedvomno potrebne za doseganje cilja prestrukturiranja. Zato je treba upoštevati to možnost in zadevne določbe ustrezno dopolniti.

(2) V praksi se naloge v kmetijstvu pri prestrukturiranju in preusmeritvi vinogradov izvajajo na ravni parcel. Za lažje izvajanje načrtov je treba določiti točne pogoje, pod katerimi so proizvajalci upravičeni do predplačila pomoči pred izvedbo posameznega ukrepa.

(3) Besedilo člena 16(1)(a) ni pravilno prepisano v tabelo 4.1 Priloge (razen v portugalski, angleški, nemški in finski različici). Da bi se izognili zmedi, je treba obe besedili uskladiti.

(4) Upravljalni odbor za vino ni podal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Uredba Komisije (ES) št. 1227/2000 [3] se spremeni takole:

1. V členu 13(c) se doda naslednji pododstavek:

"Ti predpisi urejajo uporabo pravic za novo zasaditev. Določajo, da se te pravice lahko uporabijo le, če so potrebne iz tehničnih razlogov, in da ne smejo presegati 10 % celotne površine, ki je določena z načrtom. Predpisi tudi predvidevajo primerno znižanje pomoči, dodeljene za zadevne površine."

2. V členu 15(c) se za besedami

"za drug ukrep"

doda naslednje:

"na isti parceli."

3. V tabeli 4.1 Priloge (razen v portugalski, angleški, nemški in finski različici) se opomba spodaj nadomesti z:

"Izdatki, nastali do navedenega datuma (člen 16(1)(a) te uredbe)."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. aprila 2001

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 328, 23.12.2000, str. 2.

[3] UL L 143, 16.6.2000, str. 1.

--------------------------------------------------
Uredba Sveta (ES) št. 2583/2001

z dne 19. decembra 2001

o spremembi Uredbe (EGS) št. 2204/90 o določitvi dodatnih splošnih pravil o skupni ureditvi trga za mleko in mlečne proizvode glede sira

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Uredba (EGS) št. 2204/90 [3] zahteva za uporabo kazeina in kazeinatov v proizvodnji sira predhodno odobritev, člen 3(3) navedene uredbe pa predvideva uporabo kazni Skupnosti v primeru neodobrene uporabe, ki se nanaša zlasti na vrednost posnetega mleka, ki izhaja iz intervencijske cene za posneto mleko v prahu.

(2) Ker je cilj kazni ukiniti gospodarsko korist, ki izhaja iz neodobrene uporabe, mora izračun kazni temeljiti na tržni ceni posnetega mleka v prahu, ki bolj zanesljivo odraža dejanski strošek posnetega mleka kot surovine v proizvodnji sira –

SPREJEL NASLEDNJO UREDBO:

Člen 1

Člen 3(3) Uredbe (EGS) št. 2204/90 se nadomesti z naslednjim:

"3. Brez poseganja v kazni, ki jih je ali jih bo določila zadevna država članica, vsota, enaka 110 % razlike med vrednostjo posnetega mleka, potrebnega za proizvodnjo 100 kg kazeina in kazeinatov, ki izhaja iz tržne cene posnetega mleka v prahu na eni strani, in tržno ceno kazeina in kazeinatov na drugi strani, zapade na 100 kg za količino kazeina in kazeinatov, uporabljenih brez odobritve.

Navedene vrednosti se določijo skladno s postopkom, določenim v členu 42 Uredbe Sveta (ES) št. 1255/1999 z dne 17. maja 1999 o skupni ureditvi trga z mlekom in mlečnimi proizvodi [4]."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 2001

Za Svet

Predsednik

A. Neyts-Uyttebroeck

[1] UL C 304 E, 30.10.2001, str. 177.

[2] Mnenje podano 11. decembra 2001 (še ni objavljeno v Uradnem listu).

[3] UL L 201, 31.7.1990, str. 7.

[4] UL L 160, 26.6.1999, str. 48.

--------------------------------------------------
Uredba Komisije (ES) št. 2430/2001

z dne 12. decembra 2001

o dopolnitvi Priloge k Uredbi (ES) št. 2301/97 o vnosu nekaterih imen v Register certifikatov o posebnih lastnostih, predvidenega z Uredbo Sveta (EGS) št. 2082/92 o certifikatih o posebnih lastnostih kmetijskih proizvodov in živil

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih kmetijskih proizvodov in živil [1] in zlasti člena 9(1) Uredbe,

ob upoštevanju naslednjega:

(1) V skladu s členom 7 Uredbe (EGS) št. 2082/92 je Švedska Komisiji poslala vlogo za vpis imena "Falukorv" v register certifikatov o posebnih lastnostih.

(2) Opis "zajamčena tradicionalna posebnost" se lahko uporablja le z imeni, ki so vneseni v ta register.

(3) Komisija po objavi v Uradnem listu Evropskih skupnost i [2] ni prejela nobenega ugovora po členu 8 k navedeni uredbi glede imena iz Priloge k tej uredbi.

(4) Zaradi tega je treba ime, navedeno v Prilogi, vnesti v register certifikatov o posebnih lastnostih in ga tako zaščititi kot zajamčeno tradicionalno posebnost v Skupnosti po členu 13(2) Uredbe (EGS) št. 2082/92.

(5) Priloga k tej uredbi dopolnjuje Prilogo k Uredbi Komisije (ES) št. 2301/97, kakor je bila nazadnje spremenjena z Uredbo (ES) št. 1482/2000 [3] –

SPREJELA NASLEDNJO UREDBO:

Člen 1

Ime iz Priloge k tej uredbi se doda v Prilogo k Uredbi (ES) št. 2301/97 in se vnese v register certifikatov o posebnih lastnostih v skladu s členom 9(1) Uredbe (EGS) št. 2082/92.

Zaščiti se v skladu s členom 13(2) navedene uredbe.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2001

Za Komisijo

Član Komisije

Franz Fischler

[1] UL L 208, 24.7.1992, str. 9.

[2] UL C 78, 10.3.2001, str. 16.

[3] UL L 319, 21.11.1997, str. 8.

--------------------------------------------------

PRILOGA

Mesni izdelki

- Falukorv

--------------------------------------------------
Uredba Komisije (ES) št. 593/2001

z dne 27. marca 2001

o spremembi Uredbe (ES) št. 528/1999 o določitvi ukrepov za izboljšanje kakovosti proizvodnje oljčnega olja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena Uredba (ES) št. 2826/2000 [2], in zlasti člena 5(11) Uredbe,

ob upoštevanju naslednjega:

(1) Člen 5(9) Uredbe št. 136/66/EGS določa, da se delež podpore dodeli vsem ali delu proizvajalcev za financiranje regionalnih ukrepov v državah članicah proizvajalkah, da bi se izboljšala kakovost proizvodnje oljčnega olja in njen vpliv na okolje.

(2) Mehanizem za določitev finančnih zgornjih mej, predvidenih v členu 3 Uredbe Komisije (ES) št. 528/1999 [3], ne dovoljuje razdelitve dejansko zadržanega zneska. Zgornje meje, določene za proizvodne cikle, ki sledijo določitvi podpore za tržno leto, je treba prilagoditi skladno z razliko za dano tržno leto, ki je nastala med izračunom, ki temelji na ocenjeni proizvodnji, in tistim, ki temelji na dejanski proizvodnji.

(3) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Členu 3(2) Uredbe (ES) št. 528/1999 se doda naslednji pododstavek:

"Zgornja meja se prilagodi skladno z razliko med izračunom odbitka od podpore, ki temelji na ocenjeni proizvodnji, in tistim, ki temelji na dejanski proizvodnji v predhodnem tržnem letu, na osnovi katere se po drugem pododstavku člena določijo zgornje meje."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. marca 2001

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 328, 23.12.2000, str. 2.

[3] UL L 62, 11.3.1999, str. 8.

--------------------------------------------------
Uredba Komisije (ES) št. 1592/2001

z dne 2. avgusta 2001

o popravku uredb (ES) št. 562/2000 in (ES) št. 690/2001 v sektorju za goveje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1512/2001 [2], in zlasti členov 38(2) in 47(8) Uredbe,

ob upoštevanju naslednjega:

(1) Uredba Komisije (ES) št. 562/2000 [3], kakor je bila nazadnje spremenjena z Uredbo (ES) št. 1082/2001 [4], določa podrobna pravila za uporabo Uredbe (ES) št. 1254/1999 glede odkupa govejega mesa. Zlasti člen 17 Uredbe (ES) št. 562/2000 določa nekatere pogoje, ki jih je treba izpolniti za razpis.

(2) Uredba Komisije (ES) št. 690/2001 z dne 3. aprila 2001 o posebnih ukrepih za podporo trgu v sektorju za goveje meso [5] predvideva nakup nekaterih razredov govejega mesa z razpisom. Zlasti Priloga II k tej uredbi predpisuje določene pogoje, ki jih je treba izpolniti za razpis.

(3) Člen 11(5)(c) Uredbe (ES) št. 562/2000 in Priloga II k Uredbi (ES) št. 690/2001 vsebujeta jezikovne napake v angleški različici. Zato je treba uredbi ustrezno popraviti.

(4) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 562/2000 se spremeni: Zadeva le angleško različico.

Člen 2

Uredba (ES) št. 690/2001 se spremeni: Zadeva le angleško različico.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 2. avgusta 2001

Za Komisijo

Frederik Bolkestein

Član Komisije

[1] UL L 160, 26.6.1999, str. 21.

[2] UL L 201, 26.7.2001, str. 1.

[3] UL L 68, 16.3.2000, str. 22.

[4] UL L 149, 2.6.1996, str. 19.

[5] UL L 95, 5.4.2001, str. 8.

--------------------------------------------------
Uredba Komisije (ES) št. 1082/2001

z dne 1. junija 2001

o spremembah Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa in o popravi Uredbe (ES) št. 590/2001 o odstopanju od in spreminjanju Uredbe (ES) št. 562/2000

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti člena 47(8) Uredbe,

ob upoštevanju naslednjega:

(1) Uredba Komisije (ES) št. 562/2000 [2], nazadnje spremenjene z Uredbo (ES) št. 590/2001 [3], določa podrobna pravila za uporabo Uredbe Sveta (ES) št. 1254/1999 glede odkupa govejega mesa. Zlasti člen 17 Uredbe (ES) št. 562/2000 določa nekatere pogoje za prevzem in predhodne inšpekcijske preglede.

(2) Z odstopanjem od člena 4(2) Uredbe (ES) št. 562/2000 člen 1(2)(b) Uredbe (ES) št. 590/2001, nazadnje spremenjene z Uredbo (ES) št. 826/2001 [4], predvideva odkup prednjih četrti živali. Da bi razjasnili položaj glede predhodnih inšpekcijskih pregledov za prevzem četrti, morajo biti predpisi spremenjeni.

(3) Člen 1(2)(b) angleške različice Uredbe (ES) št. 590/2001 vsebuje napako. In še beseda "člen" v zadnjem pododstavku člena 1(7) Uredbe (ES) št. 590/2001 bi morala biti zamenjana z besedo "odstavek".

(4) Uredba (ES) št. 562/2000 in Uredba (ES) št. 590/2001 bi zato morali biti spremenjeni oziroma popravljeni.

(5) Glede na razvoj dogodkov mora ta uredba začeti veljati takoj.

(6) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Drugi pododstavek člena 17(3) Uredbe (ES) št. 562/2000 se nadomesti z naslednjim besedilom:

"Takšni inšpekcijski pregledi zajemajo pošiljke do 20 ton polovic trupov, kakor določa intervencijska agencija. Kadar pa so v ponudbi vključene četrti, intervencijska agencija lahko dovoli pošiljke polovic trupov, ki presegajo 20 ton. Če je več kakor 20 % od celotnega števila polovic trupov v pošiljki zavrnjenih, se zavrne celotna pošiljka, skladno z odstavkom 6."

Člen 2

V Uredbi (ES) št. 590/2001 se popravi:

1) (zadeva le angleško različico).

Člen 1(2)(b) se glasi:

"(b) Z intervencijo se lahko kupi: prednje četrti, ki se dobijo z ravnim rezom trupa ali polovice trupa iz člena 4(2) Uredbe (ES) št. 562/2000; cena prednje četrti je izračunana z uporabo koeficienta 0,80 za ceno trupa."

2) Prvi stavek zadnjega pododstavka člena 1(7) se glasi:

"Za proizvode, kupljene v skladu s tem odstavkom, velja med drugim:"

Člen 3

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. junija 2001

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 68, 16.3.2000, str. 22.

[3] UL L 86, 27.3.2001, str. 30.

[4] UL L 120, 28.4.2001, str. 7.

--------------------------------------------------